  Виталий Пронин Россиысь Президентлэн Владимир Путинлэн кичӧлтэмезъя 2015-тӥ арын Владивостокысь Русский шормуӵын нырысьсэ ортчиз экономикая форум. Та нуналъёсы ӧсъёссэ вӧлъяз 4-тӥез форум. Удмуртилэн делегациез но отчы пыриське. Тӧро Александр Бречалов пумиськылӥз Мексикалэн посолэныз, Моногородъёсты азинтонъя фондлэн кивалтӥсеныз Ирина Макиеваен, пыриськиз Россилэсь Китаен кусыпъёссэ юнматонъя пумиськонэ, инвесторъёсты кунамы, озьы ик Удмурт шаерамы кысконъя пӧртэм кенешонъёсы. Удмурт делегация форумын юнматӥз 2 огкыл. Нырысетӥез - Россиысь экспортъя центрен. Со юрттоз элькунмы сярысь иворез пӧртэм кунъёсы вӧлмытыны, поттэм вузъёсмес кунгож сьӧры вузаны но табыш поттыны. А. Бречалов пусъемъя, матысь аръёсы та центр пыр элькунысьтымы 120 предприятие кунсьӧры тросгес вузъёссэ келяны быгатоз. Кыкетӥез огкыл юнматэмын Россельхозбанкен. Таиз но юрттоз шаермылэсь экономиказэ азинтыны. Пыр-почгес лыдӟыны быгатоды татысь: http://www.udmurt.ru/  